Järgnev saade on valminud tänu J.Meyeri teenistuspartnerite toele.
Olgu küsimus võlgadest vabanemises,
suhte kallal töötamises või tagasi kooli minemises -
meil kõigil on vaid üks elu selleks.
Mida sa enda omaga teed?
On aeg hakata elama eesmärgistatud elu.
Minu raamat "Haara päevast" õpetab, kuidas seda teha.
Tellitav Joyce'i kodulehe kaudu.
IGAPÄEVAELU RÕÕMUD
Roomlastele 9:1
"Ma räägin tõtt Kristuses, ma ei valeta,
mu südametunnistus on valgustatud ja tundlik..."
Mulle meeldib see - valgustatud ja tundlik.
"...valgustatud ja tundlik Pühale Vaimule,
kes tunnistab ühes minuga."
Paulus ütleb siin: "Ma tean, et see, mida ma teen, on õige.
Mul on hea tunne selles osas,
sest Püha Vaim on mind valgustanud.
Ma ei pea end õigeks vaid seetõttu, et ma arvan, et mul on õigus,
vaid mu vaimus on tunnistus sellest, et see, mida ma teen, on õige."
Olla Püha Vaimu poolt juhitud on nii lahe!
See on lihtsalt imeline!
Iga uus päev on kui uus seiklus!
Sa kunagi ei tea, millega Jumal lagedale tuleb.
Aamen?
Eile õhtul kõneldes
rääkisin ette ära poole oma laupäevasest kõnest
ja kes teab, mida veel tänane toob?
Nii et, kui lõpuks laupäevani jõuame, on ehk järel vaid jäägid,
kuid needki saavad olema suurepärased.
On hea, kui sul on plaan,
kuid samas pead andma selle Jumalale üle
ja laskma Tal teha, mida iganes Tema tahab.
"Sinu tahe sündigu!"
Pole midagi hullemat...
Minu jaoks pole midagi hullemat,
kui omada süüd tundvat ja hukkamõistvat südametunnistust.
Ma olin kord oma elus sõltuv süütundest
ja seetõttu tahan aidata sul täna midagi mõista.
Sest on inimesi, kes...
Ühtpidi on selge, et kui teeme mingit valet asja,
ei tohiks me end selle juures hästi tunda.
Valesid asju tehes peaksime tundma elutervet kurvastust
ja otsekui leina selle üle, mida oleme teinud.
Nii palju kui ma tean - ka tänu oma hetkeseisule Jumalaga,
siis kui ma teen midagi valesti...
Üks asi, mis mind tõeliselt häirib, on see,
kui ma kellelegi tõeliselt haiget teen.
See tõmbab mu ribadeks ja ma vihkan seda.
Umbes 10 aastat tagasi juhtus üks asi minu ja ühe teise inimese vahel.
Juhina Kristuse Ihus
ma ei hallanud seda olukorda kõige paremini -
oleksin pidanud toimima hoopis teisiti kui ma toimisin;
tegelema sellega palju varem ja mitte laskma olukorral jätkuda,
kuniks asi läks väga jamaks ja see inimene sai kõvasti haiget.
Kuni tänase päevani ütlen vahel Jumalale,
et see on üks asi, mida tõeliselt kahetsen
ja mille osas soovin, et ma poleks kunagi nii teinud.
Kuid see pole veel süütunne või see, et tunneksin hukkamõistu.
See on pigem selline eluterve tunne.
Jumalik kurvastus.
Jaakobuse 4:9 on öeldud,
et peaksime kurvastama ja nutma oma pattude pärast.
Kuid ma olen mures selle pärast,
et see, mida me peame meeleparanduseks,
on kaugel meeleparandusest.
See ei käi nii, et:
"Oih, vabandust! Panin puusse!" - "Oh pole hullu! Kiitus Issandale!"
Ma ei usu, et see oleks õige.
Meil peab olema austus ja aukartus Jumala ees
ja me peame võtma seda tõsiselt, kui oleme kellelegi haiget teinud.
Me peame suhtuma tõsiselt ahnusesse, kadedusse jne.
Aamen?
Küsid nüüd: "Kas ma siis ei saagi seda andeks?"
Muidugi saad!
Kuid samas jätab Jumal vahel su sisse nö väikese "märguande",
mis ütleb sulle: "Ära tee seda! Ära tee seda!"
Minu jaoks ei tähenda see süütunnet, vaid üht elutervet nähtust.
Süütunne surub mu maha ja rõhub mind.
Kuid see märguanne mu sees tõstab mind sellest olukorrast välja.
See annab mulle mõista, et Jumal armastab mind
ja seetõttu Ta ütleb: "Ära tee nii! See pole hea su jaoks ega toimi.
See pole mulle meelepärane, kui seda teed."
Seetõttu loodan ka, et selline tunne ei jätaks mind kunagi maha.
Ma ei taha teha kellelegi haiget ilma teadmata, et olen seda teinud.
Jah, 25, 30 ja 40 aastat tagasi ma veel tegin seda,
kuid ma ei taha seda enam iialgi teha.
Kui olen kellelegi haiget teinud, tahan ka teada seda
ja minna ning ajada selle kohe korda.
Jah, Jumal annab meile küll armu,
kuid las ma öelda sulle - see arm läks Talle kalliks maksma.
Seetõttu ei tohiks me seda alahinnata, võttes eelpool mainitud asju kergelt.
Mul oli kord ülereageeriv südametunnistus
ja mul kulus eeldavasti
pea 20 aastat,
et hakata end normaalselt tundma.
Seetõttu on oluline, et seda osadegagi teist jagaksin,
sest kui kuuled südametunnistusest ja omad ise üht, mis reageerib üle,
lahkud sa siit üsna hullus seisus.
Sest osa teist tunneb end süüdi absoluutselt kõiges, mida teete -
isegi asjade osas, milles pole midagi halba.
Aamen?
Mind kuritarvitati seksuaalselt, kui olin alles laps
ja mu isa ei teinud ainuüksi seda, aga oli ka lihtsalt õel ja kuri.
Ta oli üks õnnetu mees,
kes ei tahtnud, et keegi teine võiks olla õnnelik.
Nii sattusin ma jamadesse vaid seetõttu,
et julgesin naerda või lõbus olla.
Olin hea vaid siis, kui muudkui töötasin ja nö kasulik olin.
Siis tundus, et kõik on kombes.
Nii et, kui ma siis täiskasvanuna astusin suhtesse Jumalaga,
ei osanudki ma muud kui vaid töötada ja rabada.
Ma ei osanud midagi nautida ega millestki rõõmu tunda.
Tundsin end süüdi mõtte ees visata õhtul diivanile pikali
ja vaadata mõnda filmi.
Tundsin end süüdi kõiges.
See oli täielik õudusunenägu mu elus!
Pastor Mike ütles täna, et tal oli sama asi.
Ta oli nii ülireligioosne,
et kõik pidi olema seotud vaimsete asjadega.
Kui tegu polnud vaimuliku asjaga, siis see polnud ka Jumalast.
Mul oli samamoodi.
Kõik oli hästi seni, kui käisin kirikus, palvetasin, viisin läbi piiblitunde
või rääkisin Jumala Sõnast.
Kui aga läksin kuhugi peole või püüdsin teha midagi lõbusat,
kogesin kohe mõtet: "Aga äkki ma ei peaks seda tegema?"
Mõistab siin keegigi, millest ma räägin?
Me koguduses sageli isegi ei räägi neist asjadest, kuigi peaks.
Ainus, mida võin öelda, on see,
et kui püsid piisavalt kaua Jumala Sõna juures,
saad sa lõpuks südametunnistuse, mis on valgustatud Püha Vaimu poolt.
See aga aitab sul teha vahet Saatana õela hukkamõistu
ja tõelise patutunnetuse vahel, mis on saadetud Jumala poolt.
Aamen?
Me peame täna vist kauemaks jääma,
sest ma ei taha, et lahkuksid siit segaduse tundega.
Olen ma piisavalt selgesti mõistetav?
Mul oli hea töökoht, enne kui Jumal mu oma riigi tööle kutsus.
Ma loobusin sellest tööst,
kuna kogesin, et Jumal tahab valmistada mind ette oma riigi tööks.
Elasime pikki aastaid täiega piskust.
Mul on siiani vana päeviku vahel palvenimekiri,
kus palusin Jumalalt üht potti, laualappe jms.,
sest mul polnud isegi raha selliste asjade ostuks.
Nii et, kui siis Jumal hakkas lõpuks meid õnnistama
ja meil hakkas hästi minema,
olin ma nii religioosne ja nii süütundest vaevatud,
et ma ei suutnud isegi kasutada seda raha, mille Ta meile andis.
Tundsin koguaeg, et pean selle kõik vaestele andma.
Nii pidin laskma Jumalal täiega õpetada mulle,
kuidas tunda rõõmu oma elust, mis on Tema tahe me suhtes.
Jeesus ütles Johannese 10:10, et Ta tuli, et meil võiks olla elu
ja seda ülirohkesti, et me võiks nautida seda.
Johannese 16:24 Ta ütles, et Ta tahab, et me rõõm oleks täielik.
Johannese 17:13 "Et minu rõõm oleks täielikult neis enestes."
Koguja 3 on öeldud, et parim, mida teha saad,
on nautida kõke, mille Jumal on sulle andnud.
Võime tunda millestki rõõmu on samuti Jumala and.
Ma isegi ei suuda kirjeldada, kui auliseks see päev sai mu jaoks.
Seetõttu panin ka oma saate pealkirjaks
"Igapäevaelu rõõmud".
Mul kulus 20 aastat,
et õppida nautima seda, mida Jumal püüdis mulle anda.
Kas kellelgi on veel sellega raskusi?
Osadel siinpool.
Aga siinpool?
Kui paljud aga naudivad ehk elu liiga palju
ja peaks tulema pisut tagasi teisele poolele?
Davel polnud sellega mingit probleemi.
See on ikka täiega raske, kui sul on igasugu probleeme
ja sa oled abielus kellegagi, kel pole ühtki neist.
Paneb sind mõtlema: "Et siis nagu päriselt või?"
Kuidas sinuga on, John - kas kogesid ka paljusid neid asju?
Kõike? Just nimelt.
Te kuulsite eile Johni tunnistust,
kes koges vanemate poolset kuritarvitamist,
kasvades üles käsumeelsuses
ja püüdes tõestada oma väärtust läbi kõige, mida ta tegi.
John ei osanud midagi nautida.
Ma ka ei osanud, sest tundsin end kõige osas süüdi.
Nii et, kui räägin sulle täna südametunnistuse järgimisest,
pead esmalt olema kindel, et teed seda elutervel moel.
Pead olema kindel,
et su südametunnistus on valgustatud Jumala Sõna poolt.
Sest vaid täidetuna Jumala Sõnaga suudad teha vahet õige ja vale vahel.
See, et tunned end süüdi, ei tähenda veel, et seda oled.
Ütled nüüd: "Kuule, sa ajad mu ikka täiega segadusse!"
Ma ei palu sul järgida oma süütunnet tekitavaid tundeid,
vaid Püha Vaimu juhtimist.
Ma jõudsin punkti,
kus hakates midagi tegema ja kogedes süütunnet selle suhtes,
ma tajusin, et tegelikult pole selles midagi halba.
Ma teadsin seda, mistõttu ütlesin: "Saatan, tujutse ja taidle palju tahad,
aga ma ei tunne süüd vaid seetõttu, et tahad tekitada minus süütunnet
ja ma ei kavatse elada oma ülejäänud elu süütunde all,
mis pole isegi päris!"
Las ma öelda sulle - täna ma juba oskan lõbutseda!
Ja ma ei pea selle all silmas valede asjade tegemist,
vaid seda, et ma oskan nautida elu.
Usun, et me peaks naerma nii palju kui vähegi võimalik.
Jah, ma olen kõva töö rabaja
ja saan eeldavasti alati töötama rohkem
kui tegema midagi muud.
Kuid see on see, milleks mind on kutsutud
ja ma leian motivatsiooni neist saavutustest.
Kuid samas käin ma ka poodides, ostan ilusaid asju,
armastan head toitu ja naermist.
Mulle meeldib vaadata häid filme.
Me arvame, et Jumal hoolib vaid vaimsetest asjadest.
Kuid Jumal ei ela vaid kirikus.
Aamen?
Ta ei ela vaid kirikus.
Püüan end nüüd vaos hoida, sest muidu sattun veel jamadesse.
Lõpeta oma elu lahterdamine vaimseks ja maiseks,
arvates, et Jumal on rõõmus vaid siis, kui oled kirikus,
aga lahkub orbiidilt, kui käid poes või tangid kütust.
Poekäik võib olla ka väga püha kogemus,
kui teed seda koos Jumalaga.
Küsimus on suhtes, kus Ta hoolib kõigest, mida teed.
Mitte vaid su palveelust, kirikus käimisest, piiblitundidest
ja raha annetamisest.
Kui püüad kõige täiega elada püha elu...
Muide, pühadus ei tähenda käsumeelsust,
vaid pühadus on üks kaunemaid asju kogu maailmas.
Minu kui Jumala Sõna õpetaja jaoks
on õpetamise juures üks raskemaid asju see,
kuidas õpetada vabadusest ilma loata teha vabalt pattu
ja kuidas õpetada pühadusest,
ilma, et inimesed langeks käsumeelsuse alla.
Sest tundub,
et me pendeldame pidevalt ühest äärmusest teise.
Aastaid tagasi oli üks võrratu asi nagu pühaduse liikumine.
Ma ise ei saanud kahjuks osa sellest, kui see oleks tore olnud.
Kuid korraga kaldus see nii suure käsumeelsuse poole,
et inimesed hakkasid vihkama kõike, mis oli vähegi usuga seotud,
kuna neile ei õpetatud Jumalast,
vaid inimeste endi poolt loodud käskudest ja keeldusest.
Kuid siis korraga saime me vabaks!
Juhhhhuuuuu, korraga olime juhitud Püha Vaimu poolt!
See kõik on väga hea ja tore, aga vaid siis, kui tunned Jumala Sõna.
Sest ainuüksi Vaimu omamine ilma Jumala Sõnata
jätab sust' üsna totaka mulje.
Sinust saab mingi veidrik.
Kui paljud mõistavad, millest ma räägin?
Me vajame nii Jumala Sõna kui Püha Vaimu - üheskoos.
Kui meil oleks ainult Jumala Sõna,
siis see poleks ehk igakord kõige põnevam.
Me vajame ka pisut Püha Vaimu värki sekka sinna kõigele,
kuid me ei saa ka tugineda ainult tunnetele,
vaid me elul peab olema üks kindel alus.
Ma tahan, et me elaks püha elu,
kuid see ei tähenda, et sa ei või midagi teha;
et sul ei võiks olla lõbus.
See ei tähenda, et sa ei või end meikida
või ehteid kanda.
"Oot, oot, oot!"
Meil pole selleks täna aega,
aga kui oleksime lugenud seda kirjakohta selle kontekstis,
siis selle järgi ei tohiks peaaegu lausa riideidki kanda.
See tekst kirjuti ajal, kus naised, kes end värvisid,
juukseid kenasti sättisid ja ehteid kandsid, olid prostituudid.
Kuid täna enam pole nii.
Ometi peaksime me ka täna käituma väärikalt ja targasti.
Me võime olla ühtaegu jumalakartlikud kui ka ilusad.
Aamen?
See ei tähenda, et ma ei või tantsida.
Küll aga ei või ma tantsides olla flirtiv ja end seksuaalselt väljendav.
See ei tähenda, et ma ei võiks mängida kaarte.
Küll aga ei peaks ma võistlema selles ja panema kogu oma raha mängu.
Mine mängi sel juhul juba midagi muud!
Tee, mida iganes muud, mis sind naerma ajaks.
Aamen?
Olen juba ammu tahtnud sellest rääkida,
nii et nüüd saan selle endast välja.
Ma vihkan käsumeelsuse deemoneid,
sest nad imavad sinust kogu elu välja
ja panevad sind end kõiges süüdi tundma.
Me ei taha tunda end süüdi asjade pärast,
mida Jumal hukka ei mõista.
Kuid me ei taha ka olla nii tublid, et enam miski meid ei häiri;
et me süda muutub nii tuimaks, et me läheme ja teeme, mida iganes,
kuna "me oleme ju vabad"!
Aamen?
Mulle meeldib vaada filme.
Mu ema võttis mind juba hästi väiksena kinno kaasa.
Me elasime tol ajal Fox kino lähedal,
nii et käisime vist kinos 2-3 korda nädalas.
Seetõttu vist armastan tänaseni erinevaid filme.
Kuid kui aus olla -
pean olema valvel selle puldi osas, mida käes hoian.
Ja niipea, kui midagi nõmedat näidatakse,
ma kerin koheselt edasi.
Sa ei saa lubada endale luksust mürgitada oma vaimu.
Ma tean, kuidas see käib.
Miski asi pakub meile huvi, kuid siis see läheb omadega rappa,
aga me tahame ikka kangesti lõpuni vaadata.
Ma lihtsalt räägin nii nagu on.
Ja kogu selle aja, mis sa seda vaatad,
sa tead, et sa ei peaks seda tegema.
Ja siis sa mõtled: "Mida küll Jeesus teeks?"
"Ma tean, et Tema seda küll ei vaataks."
Kuid sa vaatad ikka edasi, minnes õhtul kahetsusega magama
ja tundes end halvasti veel mitu järgmist päevagi.
Miks? Oli see seda väärt? Üldse mitte!
Me peame need asjad läbi lõikama, välja kiskuma, välja tõmbama
ja mitte üldse jamamagi selle kõigega.
Issand, anna armu!
On nii palju asju, mida me võime teha.
Paljud uskmatud aga ei tahagi anda oma elu Jumalale,
sest nad näevad vaid seda religioosset käsumeelsust
ja arvavad, et kui päästetud saavad, kaob nende elust igasugune lõbu.
Mul aga on täna siin nii lõbus, et sõnugi pole.
Mul on täiega lõbus!
Muide, näitan teile kohe praegu, kui lõbus võib kirikus olla,
jättes oma sõnumi pooleli ja rääkides teile ühe nalja.
Lihtsalt, et astuda piiridest välja.
Kaks väga vana inimest olid juba õhtul voodis.
Nad olid ikka kohe täitsa vanad.
No ikka kohe kortsus ja vanad.
Naine lamas oma poolel ja mees oma poolel.
Kui jääd juba piisavalt vanaks,
siis sul on abielupaarina kaks eraldi madratsit.
Mul ja Dave'l on ka sellised.
Sest kui vanemaks jääd, oled ka ärksama unega.
Kuna ma lähen varem magama kui Dave,
siis ma ei taha, et voodi rappuks, kui ta hiljem magama tuleb,
nii et - tal on oma madrats ja mul oma.
No vähemalt magame veel ühes toas!
Igaljuhul, see vanapaar magas kumbki oma poole peal
ja naine ütles: "Kallis", mispeale mees vastas: "Jah?"
"Miks sa mind enam kunagi kaisus ei hoia nii nagu vanasti?"
Ja siis ta kuulis üht ähkimist ja puhkimist,
mispeale mees keeras tema poole, võttis naise oma kaissu
ja naine siis oli seal ta kaisus.
"Kallis, miks sa enam kunagi mu kätt ei hoia nagu vanasti?"
Ole parem valmis -
keegi võib veel tänase naeru peale vabaks saada!
Osad teist vajavad üht korralikku naeru
rohkem kui midagi muud!
Kohe sellist pooletunnist südamest naeru!
Las ma öelda sulle - me võime olla vaimselt nii pinges...
"Oo, ma olen kristlane!"
"Ma püüan olla tubli kristlane!"
"Ära räägi minuga, sest ma püüan olla kristlane!"
Ma olen nüüd oma sõnumiga ikka kohe täitsa teises kaares,
teadmata isegi, kus!
Või kuidas jälle reele saada?
Olen nüüd juba naljadeni jõudnud.
Igal juhul...
Naine ütles: "Kallis, miks sa ei näksi enam mu kõrva
nagu vanasti?"
Korraga keerab mees teisele poole ja tõuseb voodist.
Naine küsib: "Kuhu sa lähed?" - "Hammaste järele."
Hääkene küll, nüüd tagasi Jumala Sõna juurde!
Sa mõtled nüüd, mis hullumeelne koht see siin veel on?
Võib-olla oled tõesti harjunud käima koguduses,
kus kõik kõiki muudkui maha vaigistavad.
"Tasa! Sa oled Jumala kojas!!!"
Pole siis ime, kui su lapsed tunnevad Jumala ees surmahirmu!
Sulle ei pruugi ehk meeldida kõik minu poolt jagatav,
kuid magama ei jää sa siin kohe kindlasti mitte.
Piibel ütleb Johannese 8:36, et kelle Poeg vabaks teeb,
see on tõeliselt vaba.
Me oleme vabad paljudel viisidel.
Sh selliselt, et teha koostööd Püha Vaimuga
ja õppida elama terve ning tervikliku südametunnistusega.
Su elus pole ühtki valdkonda, kus Jumal sind ei aitaks,
kui vaid palud.
Täna pakume sulle fenomenaalset raamatut
"21 viisi leidmaks rahu ja õnne".
See raamat õpetab sulle, kuidas omada rahu Jumalaga
ja seda ka läbi väga puhta ning terve südametunnistuse.
Lisaks sellele pakume sulle DVD'd "Ühtsuses peituv jõud".
Üks viis, kuidas omada rahu, on saada teistega hästi läbi,
mis nõuab palju Püha Vaimu poolset juhtimist.
Raamat: "21 viisi leidmaks rahu ja õnne".
Nii et, sul pole enam mingeid vabandusi olemaks õnnetu,
ärevil ja murelik,
sest meil on vähemalt 21 viisi, kuidas oma elu paremaks muuta.
Telli endale see raamat ja leia kohest abi.
Ole õnnistatud ja ilusat päeva sulle!
Solvumised
Tunnete möllud
Tülid
Kõik need võivad röövida sult' elu, mida Jumal tahab, et omaksid.
Kuid sa ei pea laskma neil võimutseda enda üle.
Avasta rahu, mis ületab kogu mõistuse,
kui tellid Joyce'i raamatu "21 viisi leidmaks rahu ja õnne".
Ole vaba nautima rahu Jumala-, teiste- ja iseendaga.
Lisaks raamatule saadame sulle ka DVD "Ühtsuses peituv jõud",
mis aitab sul elada rahus, eesmärgiga ja inimestega enda ümber.
Tellimisinfo on nähtav ekraanil
Tahan katsetada midagi uut te peal.
Hakkame koos vaatama läbi kogu Efeslaste kirja.
Kuula Joyce'i, et mõista paremini kõike seda, mida usud
ja kuidas käitud.
Me käitume õigesti seetõttu, et meil on suhe Jumalaga.
Avasta Efeslaste kirjas peituv elumuutev tarkus
ja läbi koos Joyce'ga need praktilised õppetunnid.
Lae endale alla õppematerjalid ekraanil olevalt aadressilt
ja naudi igapäevaelu rõõme.
Hommikust!
On ka lihtsam viis, kuidas Joyce endaga kaasa võtta.
Vaata Joyce'i saateid või loe tema päevasõnu ta äppi kaudu.
Allalaetav juba täna ja tasuta!
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust ja külasta meie kodulehekülge.
Jaga oma palvesoove ja tutvu me materjalidega.
Vaata ka Joyce'i kõnelemisgraafikuid ning hakka meie partneriks,
jagades Kristuse armastust üle maailma.
Tõlge: Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele